《建除诗》
唐代·权德舆

建节出王都，雄雄大丈夫。除书加右职，骑吏拥前驱。

满月张繁弱，含霜耀鹿卢。平明跃騕褭，清夜击珊瑚。

定远功那比，平津策乃迂。执心思报国，效节在忘躯。

破胆销丹浦，颦蛾舞绿珠。危冠徒自爱，长毂事应殊。

成绩封千室，畴劳使五符。收功轻骠卫，致埋迈黄虞。

开济今如此，英威古不侔。闭关草玄者，无乃误为儒。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。